
1.1. Nolikumā un tā pielikumos lietotie jēdzieni un saīsinājumi: 
1.1.1. Apakšuzņēmējs - pretendenta nolīgta persona vai savukārt tās nolīgta persona, kura veic pakalpojumus iepirkuma līguma izpildei.
1.1.2. EIS – Elektronisko iepirkumu sistēma tīmekļvietnē www.eis.gov.lv.
1.1.3. Konkurss – atklātais konkurss “Dabasgāzes iegāde nekustamo īpašumu objektiem” identifikācijas Nr. RN 2026/43, kas tiek rīkots saskaņā ar PIL 8. panta pirmās daļas 1. punktu.
1.1.4. Komisija – Konkursa komisija, kas izveidota ar SIA “Rīgas nami” valdes rīkojumu un rīkojas Pasūtītāja vārdā, risinot visus ar Konkursa norisi saistītos jautājumus.
1.1.5. Līgums – Konkursa rezultātā noslēdzams piegādes līgums.
1.1.6. Nolikums – Konkursa nolikums.
1.1.7. Piegādātājs - fiziska vai juridiska persona, šādu personu apvienība jebkurā to kombinācijā, kas attiecīgi piedāvā tirgū sniegt Konkursa priekšmetam atbilstošus pakalpojumus un kas ir ieinteresēta iesniegt piedāvājumu Konkursā, normatīvajos aktos noteiktajos gadījumos un noteiktajā kārtībā reģistrēts (ja šāda reģistrācija ir nepieciešama saskaņā ar spēkā esošajiem normatīvajiem aktiem).
1.1.8. PIL – Publisko iepirkumu likums.
1.1.9. Profils – EIS e-konkursu apakšsistēmā izveidota vietne Pasūtītāja pircēja profilā, kurā Pasūtītājs publicē normatīvajos aktos noteikto informāciju, kas saistīta ar Konkursu (https://www.eis.gov.lv/EKEIS/Supplier/Organizer/1355).
1.1.10. Pretendents – Piegādātājs, kurš ir reģistrēts EIS kā EIS dalībnieks un Konkursā ir iesniedzis piedāvājumu Profilā.
1.1.11. PVN – pievienotās vērtības nodoklis.
1.1.12. Tehniskā specifikācija – Tehniskā specifikācija (Tehniskā piedāvājuma veidlapa), kas ir pievienota Nolikumam kā 3. pielikums. Tehniskās specifikācijas aktualizācijas datums: 2026.gada 06.jūlijā.
1.2. Pasūtītājs:
SIA “Rīgas nami”
Reģistrācijas Nr. 40003109638
Juridiskā adrese: Rātslaukums 5, Rīga, LV-1050
Telefona numurs: +371 66957267
Elektroniskā pasta adrese: rigasnami@riganami.lv
1.3. Kontaktpersonas:
Ar Konkursu saistītajos jautājumos (Nolikums, prasības Pretendentiem, piedāvājumu iesniegšana un izskatīšana): Administratīvā departamenta Iepirkumu nodaļas juriste - vecākā iepirkumu speciāliste Aija Beizitere, tālr.: +371 20874945, e-pasts: iepirkumi@rigasnami.lv    

1.4. Konkursa priekšmets un apjoms:
1.4.1. Konkursa priekšmets ir dabasgāzes piegāde nekustamo īpašumu objektiem saskaņā ar Tehnisko specifikāciju, Līguma projektu (6. pielikums) un normatīvo aktu prasībām.
1.4.2. CPV kodi: Galvenais kods: 09123000-7 (Dabasgāze).
1.4.3. Pasūtītāja paredzamās kopējā līgumcena: 140 000,00 EUR (viens simts četrdesmit tūkstoši eiro) bez PVN.
1.4.4. Konkursa priekšmets netiek sadalīts daļās.
1.4.5. Piedāvājuma varianti: Pretendents var iesniegt tikai vienu piedāvājumu par pilnu Konkursa priekšmeta apjomu.
1.4.6. Saskaņā ar PIL 2.2 pantu, iepirkuma līguma izpildē ir aizliegts ietvert un izmantot Krievijas Federācijas un Baltkrievijas Republikas izcelsmes preces un pakalpojumus.
1.4.7. Pretendentam, iesniedzot piedāvājumu, ir jāpārliecinās un ar piedāvājuma iesniegšanas faktu tas apliecina, ka piedāvātie pakalpojumi un prece neatbilst 1.4.6. punktā minētajai izcelsmei.

1.5. Līguma izpildes laiks un vieta:
1.5.1. Līguma izpildes termiņš: 24 (divdesmit četri) mēneši.
1.5.2. Maksājumu kārtība atrunāta Līguma projektā.
1.5.3. Līguma izpildes vieta: saskaņā ar Tehniskajā specifikācijā norādīto.

2.1. Nolikums ir brīvi un tieši elektroniski pieejams Profilā.
2.2. Ja Pasūtītājs ir izdarījis grozījumus Nolikumā, Pasūtītājs par to ievieto informāciju Profilā un nosūta informāciju Iepirkumu uzraudzības birojam publicēšanai publikāciju vadības sistēmā.
2.3. Papildu informāciju par Nolikumā iekļautajām prasībām ieinteresētais Piegādātājs pieprasa rakstveidā, nosūtot papildu informācijas pieprasījumu Profilā vai nosūtot elektroniski uz elektroniskā pasta adresi: iepirkumi@rigasnami.lv. Pieprasījumā norāda Konkursa identifikācijas numuru un nosaukumu.
2.4. Komisija pēc ieinteresētā Piegādātāja rakstiska pieprasījuma sniedz papildu informāciju par Nolikumu, ja pieprasījums iesniegts laikus pirms piedāvājumu iesniegšanas termiņa beigām. Komisija papildu informāciju sniedz piecu darba dienu laikā no pieprasījuma saņemšanas dienas, bet ne vēlāk kā sešas dienas pirms piedāvājumu iesniegšanas termiņa beigām, elektroniski nosūtot atbildi ieinteresētajam Piegādātājam, kurš uzdevis jautājumu, uz elektroniskā pasta adresi, no kuras ir saņemts jautājums, vai Profilā. Uzdoto jautājumu un sniegto atbildi Pasūtītājs ievieto Profilā.

3.1. Prasības piedāvājuma saturam:
3.1.1. Pretendents piedāvājumu iesniedz Profilā, augšuplādējot zemāk minētos dokumentus. Piedāvājumu ar drošu elektronisko parakstu vai EIS sistēmas parakstu paraksta Pretendenta pārstāvis ar paraksta tiesībām. Ar piedāvājuma parakstīšanu vienlaicīgi tiek apliecinātas visu iesniegto dokumentu kopijas. 
3.1.2. Iesniedzamo dokumentu uzskaitījums:
3.1.2.1. ar Pretendentu atlasi saistītie dokumenti, kas iesniedzami saskaņā ar Nolikuma 5.punktu;
3.1.2.2. [bookmark: _Hlk155645578]ja Līguma izpildē tiks iesaistīts Apakšuzņēmējs, kuram veicamo pakalpojumu vērtība ir vismaz 10 000 EUR (desmit tūkstoši eiro)  vai, lai apliecinātu kvalifikāciju, Pretendents balstās uz citas personas spējām, Apakšuzņēmēja/personas, uz kuras iespējām Pretendents balstās, pārstāvja parakstīts apliecinājums, kas sagatavots atbilstoši formai, kas pievienota Nolikumam kā 5. pielikums;
3.1.2.3. finanšu piedāvājums, kas sagatavots atbilstoši Pasūtītāja izstrādātajai formai, kas pievienota Nolikumam kā 4. pielikums. Finanšu piedāvājums ir sagatavojams atbilstoši Nolikuma 4. punktam. Ja finanšu piedāvājumā netiks aizpildītas visas pozīcijas, uzskatāms, ka finanšu piedāvājums nav iesniegts;
3.1.2.4. tehniskais piedāvājums, kas sagatavojams atbilstoši Nolikuma 4. punktā noteiktajam un ievērojot Nolikuma 3.pielikumā pievienoto veidlapu. Ja tehniskajā piedāvājumā netiks aizpildītas visas pozīcijas, uzskatāms, ka tehniskais piedāvājums nav iesniegts;
3.1.2.5. citi Pretendenta ieskatā nepieciešami dokumenti, kas apliecina Pretendenta vai tā piedāvājuma atbilstību Nolikuma prasībām, bet nav īpaši uzskaitīti iesniedzamo dokumentu sarakstā.
3.2. Prasības piedāvājuma noformējumam:
3.2.1. Pretendents piedāvājumu izstrādā un iesniedz elektroniski Profilā, ievērojot šādus noteikumus:
3.2.1.1. aizpildot Profilā ievietotās veidnes, Pretendents izmanto EIS piedāvātos rīkus;
3.2.1.2. augšupielādējot datnes Profilā, Pretendents atbild par dokumenta atvēršanas un nolasīšanas iespējām; ja Pasūtītājs nevarēs atvērt un nolasīt pievienoto dokumentu, ja būs pievienota neaizpildīta veidlapa vai cits neatbilstošs dokuments, Komisija atkarībā no trūkuma nozīmīguma saskaņā ar PIL var lemt par piedāvājuma neatbilstību Nolikuma noteikumiem un tā noraidīšanu;
3.2.1.3. Pretendents izstrādā piedāvājumu, neapdraudot EIS darbību, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja Komisija konstatē šādu gadījumu vai ja piedāvājums ir šifrēts un nav atšifrēts līdz piedāvājumu atvēršanas brīdim, un nav atverams, Komisija neizskata Pretendenta piedāvājumu un noraida Pretendentu no dalības Konkursā;
3.2.1.4. piedāvājuma dokumentus izstrādā atbilstoši Dokumentu juridiskā spēka likuma un 2018.gada 4.septembra Ministru kabineta noteikumu Nr. 558 „Dokumentu izstrādāšanas un noformēšanas kārtība” prasībām. Svešvalodā sagatavotiem piedāvājuma dokumentiem jāpievieno Pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild Pretendents;
3.2.1.5. piedāvājumā iekļautajiem dokumentiem jābūt skaidri salasāmiem, bez labojumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar paraksttiesīgas personas parakstu. Ja pastāvēs jebkāda veida pretrunas starp skaitļiem un to vērtību apzīmējumiem ar vārdiem, noteicošais būs apzīmējums vārdiem.
3.2.1.6. ja piedāvājums vai atsevišķas tā daļas satur komercnoslēpumu, piedāvājuma datnēm, kas satur šāda rakstura informāciju, ir jābūt ar atzīmi “Komercnoslēpums”, izņemot PIL noteiktos gadījumus.
3.2.2. Visus dokumentus Pretendents iesniedz elektroniskā formā un pēc saviem ieskatiem Pretendenta pārstāvēt tiesīga vai tās pilnvarota persona ir tiesīga parakstīt tos gan ar EIS piedāvāto elektronisko parakstu (sistēmas paraksts), gan ar drošu elektronisko parakstu.

4.1. [bookmark: _Hlk155639444]Pretendents tehnisko  piedāvājumu atbilstoši formai, kas Nolikumam pievienota kā 3. pielikums, aizpildot visas formā paredzētās vietas un aizpildot visas formas iedaļas.
4.2. Pretendents finanšu piedāvājumu sagatavo, izmantojot formu, kas Nolikumam pievienota kā 4. pielikums, aizpildot visas formā paredzētās vietas un aizpildot visas formas iedaļas. Visas piedāvātās cenas norāda EUR bez PVN.
4.3. Pretendents finanšu piedāvājumā norāda cenas ar tādu precizitāti (zīmes aiz komata), kāda norādīta formā. Ja formā nav norādīts, ar kādu precizitāti ir norādāmas cenas, tās ir norādāmas ar divām zīmēm aiz komata. Ja tehniskajā un finanšu piedāvājumā būs norādītas vairāk zīmes aiz komata kā paredz Konkursa dokumentācija, Komisija nepiemēros matemātisko noapaļošanu un vērtēšanā cenu noteiks sākot ar to zīmi aiz komata, kādu paredz norādīt Konkursa dokumentācijas nosacījumi, un, ja Pretendentam tiks piešķirtas līguma slēgšanas tiesības, līgumā tiks iekļautas cenas, kas tika izmantotas vērtēšanā.
4.4. Neviena no tehniskā un finanšu piedāvājumā norādāmajām cenām nedrīkst tikt izcenota ar “0” (nulles) vērtību, izņemot, ja Konkursa dokumentācijā nav noteikts savādāk.
4.5. Visas Pretendenta izmaksas par Līguma priekšmeta kvalitatīvu izpildi, kas izriet no Līguma un tā pielikumu nosacījumiem, tajā skaitā ņemot vērā iespējamos pasūtījumu riskus attiecībā uz izmaksu palielinājumu, izņemot PVN, iekļaujamas veiktajos aprēķinos. Papildu izmaksas, kas nav iekļautas aprēķinos un norādītas finanšu piedāvājumā, netiks ņemtas vērā pie Līguma noslēgšanas un tā darbības laikā, izņemot Līgumā atrunātos gadījumus.

5. PRETENDENTU ATLASES PRASĪBAS UN IESNIEDZAMIE DOKUMENTI

	Prasība
	Iesniedzamie dokumenti

	5.1. Pretendents ir reģistrēts Latvijas Republikas Uzņēmumu reģistra Komercreģistrā vai līdzvērtīgā reģistrā ārvalstīs atbilstoši piegādātāja reģistrācijas vai pastāvīgās dzīvesvietas valsts normatīvo aktu prasībām. Prasība attiecas arī uz personālsabiedrību un visiem tās biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī Apakšuzņēmējiem (ja Pretendents plāno piesaistīt Apakšuzņēmējus).
	5.1.1. Aizpildīta un parakstīta pieteikuma veidlapa (Nolikuma 1. pielikums), klāt pievienojot Apliecinājumu par neatkarīgi izstrādātu piedāvājumu (1.1. pielikums).
5.1.2. Pilnvara (oriģināls vai apliecināta kopija), ja pieteikumu paraksta uz pilnvaras pamata (ne persona ar publiski reģistrētām pārstāvības (paraksta) tiesībām).
5.1.3. Par reģistrācijas faktu Komisija pārliecināsies Uzņēmumu reģistra tīmekļvietnē www.ur.gov.lv 
5.1.4. Ārvalstīs reģistrētam Pretendentam ir jāiesniedz kompetentas attiecīgās valsts institūcijas izsniegts dokuments, kas apliecina pārstāvības (paraksta) tiesības (oriģināls vai apliecināta kopija).


	5.2. Pretendents ir apliecinājis pilnīgu iepazīšanos ar Konkursa dokumentos iekļautajām prasībām un apliecinājis spēju un apņemšanos izpildīt pasūtījumu atbilstoši Konkursa dokumentos noteiktajām prasībām.
	

	5.3. Pretendents ir reģistrēts Dabasgāzes tirgotāju reģistrā, un ir tiesīgs tirgot dabasgāzi Latvijas teritorijā.

Ja pretendents ir piegādātāju apvienība, tad šī prasība ir attiecināma uz katru piegādātāju apvienības dalībnieku.
	5.3.1. Par  Pretendenta tiesībām veikt dabasgāzes tirdzniecību Pasūtītāja Iepirkuma komisija pārliecināsies Energoapgādes komersantu reģistrā (pie nozares ar tiesībām veikt Dabasgāzes tirdzniecību), kas pieejams Sabiedrisko pakalpojumu regulēšanas komisijas mājas lapā internetā https://www.sprk.gov.lv/content/pakalpojumu-sniedzeji-0.

	5.4. Pretendentam ir spēkā esoši līgumi ar sistēmas operatoriem par sistēmas (dabasgāzes pārvades, sadales un uzglabāšanas) pakalpojumu lietošanu. 

Ja pretendents ir piegādātāju apvienība, tad šī prasība ir attiecināma uz katru piegādātāju apvienības dalībnieku.
	5.4.1. Lai apliecinātu attiecīgās prasību izpildi, pretendents iesniedz:
· vai nu ar operatoriem noslēgto līgumu kopijas;
· vai apliecinājumu brīvā formā par noteiktās prasības izpildi, norādot, ka ir noslēgts  līgums ar operatoriem; 
· vai apliecinājumu brīvā formā, ka līdz iepirkuma līguma par dabasgāzes piegādi noslēgšanai tas apņemas noslēgt līgumus ar operatoriem.

	5.5. Pretendents pēdējo 3 (trīs) gadu laikā līdz piedāvājuma iesniegšanas dienai, pamatojoties uz noslēgtajiem dabasgāzes tirdzniecības līgumiem, ir nodrošinājis nepārtrauktu dabasgāzes piegādi/pārdošanu, kuras kopējais apjoms ir vismaz 1000 MW apmērā gadā. 

Ja pretendents ir piegādātāju apvienība, tad šo prasību var izpildīt viens vai vairāki piegādātāju apvienības dalībnieki kopā.
	5.5.1. Lai apliecinātu atbilstību Nolikuma 5.5.punkta prasībai, pretendents iesniedz pieredzes apliecinājumu atbilstoši Iepirkuma nolikuma 2.pielikuma veidlapai.

	5.6. Ja Pretendents ir personu apvienība/personālsabiedrība, vai tas balstās uz trešo personu iespējām, tādejādi personām apvienojot resursus tiek izpildītas prasības attiecībā uz Nolikumā noteikto Pretendenta finansiālo un saimniecisko stāvokli, tad personu apvienības dalībniekiem/personālsabiedrības biedriem, vai Pretendentam un trešajai personai, uz kuras iespējām tas balstās, ir jāuzņemas solidāra atbildība par visa Līguma izpildi.
Personai, uz kuras profesionālo pieredzi Pretendents atsaucas, ir obligāti jāveic uz pieredzi attiecināmās darbības realizācija Līguma izpildes ietvaros.

	5.6.1. Pretendentam, lai Pasūtītājs gūtu pamatotu pārliecību par personas gatavību un iespēju uzņemties Līguma izpildi, jāiesniedz vienošanās un/vai citi dokumenti par sadarbību Līguma slēgšanas gadījumā, kurā personu apvienības dalībnieki/personālsabiedrības biedri, un/vai Pretendents un trešā persona atrunā:
· ka tie uzņemsies solidāru atbildību;
· konkrētu sadarbības un atbildības apjoma, jomas, sadalījumu;

Personu apvienībai/personālsabiedrībai papildus ir jāatrunā:
· ar kuru dalībnieku/biedru tiks veikti norēķini;
· gadījumā ja tas tiek paredzēts, pārstāvniecības tiesības konkrētai personai pārstāvēt Pretendentu Konkursā.

!!! Ja piegādātāju apvienības/personālsabiedrības vienošanās vai citā uz šī punkta pamata pievienotajā dokumentā nav atrunātas pārstāvības tiesības, piedāvājumu ir jāparaksta katram dalībniekam/biedram.

6.1. Pretendents iesniedz piedāvājumu tikai elektroniski Profilā līdz tajā noteiktā piedāvājumu iesniegšanas termiņam.
6.2. Ārpus Profila iesniegtu piedāvājumu Pasūtītājs nepieņem un neatvērtu izsniedz vai nosūta atpakaļ iesniedzējam.
6.3. Ja no EIS uzturētāja (Valsts reģionālās attīstības aģentūras) saņemts paziņojums par traucējumiem EIS darbībā, kā dēļ nav iespējams iesniegt piedāvājumus, Komisija pieņem lēmumu pagarināt piedāvājumu iesniegšanas termiņu un Profilā publicē informāciju par piedāvājumu iesniegšanas termiņa pagarināšanu.
6.4. Laikā no piedāvājumu saņemšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību. Piedāvājumu vērtēšanas laikā līdz Konkursa rezultātu paziņošanai Pasūtītājs nesniedz informāciju par vērtēšanas procesu. 
6.5. Piedāvājumus atver vienlaikus Profilā nekavējoties pēc piedāvājumu iesniegšanas termiņa beigām.

7.1. Piedāvājumu vērtēšanu un izvēli Komisija veic slēgtās sēdēs bez Pretendentu un to pārstāvju klātbūtnes atbilstoši PIL un Nolikumā noteiktajam.
7.2. Piedāvājuma izvēles kritērijs saskaņā ar PIL 51.pantā paredzēto piedāvājuma izvēles kritēriju– saimnieciski visizdevīgākais piedāvājums ar zemāko vērtējamo cenu EUR bez PVN.  
7.3. Pretendenta atlases dokumentu atbilstības pārbaudi Komisija veiks tikai tam Pretendentam, kurš iesniedzis saimnieciski visizdevīgāko piedāvājumu un kuram pirmšķietami būtu piešķiramas līguma slēgšanas tiesības.
7.4. Komisija pārbauda iesniegto piedāvājumu atbilstību Nolikumā noteiktajām prasībām šādos posmos:
7.4.1. piedāvājuma noformējuma pārbaude;
7.4.2. finanšu piedāvājumu pārbaude;
7.4.3. tehniskā piedāvājuma pārbaude;
7.4.4. saimnieciski izdevīgākā piedāvājuma noteikšana;
7.4.5. Pretendentu atbilstības pārbaude Pretendentu atlases prasībām.
7.5. Piedāvājuma noformējuma pārbaude:
7.5.1. Veicot Pretendenta piedāvājuma noformējuma pārbaudi, Komisija izvērtē:
7.5.1.1. vai piedāvājumā iekļauti visi Nolikumā minētie dokumenti;
!!! Šajā piedāvājumu vērtēšanas posmā Komisija nevērtē iesniegto dokumentu saturu un atbilstību Nolikuma prasībām, bet pārbauda, vai Nolikuma 3.1. punktā minētie dokumenti ir iesniegti un vai to formas atbilst Pasūtītāja izstrādātajām dokumentu formām.
7.5.1.2. vai piedāvājums sagatavots un noformēts atbilstoši Nolikumā noteiktajām piedāvājuma noformējuma prasībām un pieņem attiecīgu lēmumu.
7.6. Konstatējot atkāpes no Nolikumā izvirzītajām piedāvājuma noformējuma prasībām, Komisija izvērtē to būtiskumu un ietekmi uz turpmāko piedāvājuma vērtēšanas procesu un ir tiesīga lemt par tālāku piedāvājuma vērtēšanu. Būtiska piedāvājuma noformējuma neatbilstība Nolikuma prasībām ir pamats Pretendenta noraidīšanai un piedāvājuma nevērtēšanai.
7.7. [bookmark: _Hlk155612757]Finanšu piedāvājumu pārbaude:
7.7.1. Vērtējot Pretendentu finanšu piedāvājumus, Komisija pārbauda, vai Pretendentu iesniegtie finanšu piedāvājumi atbilst Nolikumā izvirzītajām prasībām.
7.7.2. Finanšu piedāvājuma izvērtēšanas laikā Komisija pārbauda, vai piedāvājumā nav aritmētisku kļūdu, ja forma paredz vairāku cenu summēšanu vai citus aprēķinus. Ja Komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu Komisija paziņo Pretendentam, kura pieļautās kļūdas labotas. Vērtējot finanšu piedāvājumu, Pasūtītājs ņem vērā labojumus.
7.7.3. Ja Komisija konstatē, ka Pretendenta finanšu piedāvājums neatbilst kādai no Nolikumā noteiktajām prasībām, Komisija ir tiesīga noraidīt attiecīgo Pretendentu un tā piedāvājumu tālāk nevērtēt.
7.8. Tehniskā piedāvājumu pārbaude:
7.8.1. Vērtējot Pretendentu tehniskos piedāvājumus, Komisija pārbauda, vai Pretendentu tehniskie piedāvājumi atbilst Nolikumā izvirzītajām prasībām.
7.8.2. Ja tiks konstatēts, ka Pretendenta Tehniskais piedāvājums neatbilst Tehniskās specifikācijas prasībām, Komisija ir tiesīga piedāvājumu tālāk neizskatīt un nevērtēt, pieņemot argumentētu lēmumu par to.
7.9. Saimnieciski izdevīgākā piedāvājuma noteikšana:
7.9.1. Piedāvājumu salīdzināšanai un lēmuma par Līguma slēgšanas tiesību piešķiršanu pieņemšanai Komisija izmanto katra Pretendenta Konkursā iesniegtā finanšu piedāvājumā norādīto vērtējamo cenu EUR bez PVN.  
7.9.2. Ja vismaz divu piedāvājumu kopējā cena EUR bez PVN ir vienāda, Komisija veiks izlozi pieaicinot attiecīgos dalībniekus. Ja dalībnieks(-i) neierodas uz izlozi, tad Komisija veic to bez dalībnieka(-u) klātbūtnes.    
7.10. Pretendentu atbilstības pārbaude Pretendentu atlases prasībām:
7.10.1. Pretendenta atlases dokumentu atbilstības pārbaudes laikā Pasūtītāja Iepirkuma komisija pārbauda Pretendenta atbilstību Nolikumā izvirzītajām prasībām. 
7.10.2. Komisija pārbaudi veic, pamatojoties uz Pretendenta iesniegtajiem dokumentiem un Pasūtītāja rīcībā esošo informāciju, t.sk. izmantojot publiskās datubāzes.
7.10.3. Ja Komisija konstatē, ka Pretendents neatbilst kādai no Nolikumā norādītajām atlases prasībām (Pretendenta piedāvājumā iesniegtie dokumenti un Pasūtītāja rīcībā esošā informācija neapliecina atbilstību izvirzītajām prasībām), Komisija ir tiesīga piedāvājumu noraidīt un tālāk nevērtēt, pieņemot argumentētu lēmumu par to.

8. IZSLĒGŠANAS NOTEIKUMU PĀRBAUDE

8.1. Pirms lēmuma par Līguma slēgšanas tiesību piešķiršanu attiecīgajam Pretendentam pieņemšanas, Komisija pārbauda, vai Pretendents, kuram atbilstoši Nolikumā noteiktajām prasībām un piedāvājuma izvēles kritērijam būtu piešķiramas Līguma slēgšanas tiesības, nav izslēdzams no turpmākas dalības Konkursā.

	Prasība
	Informācija/dokumenti pretendenta atbilstības izvērtēšanai

	8.2. Pasūtītājs izslēdz Pretendentu no dalības iepirkuma procedūrā PIL 42. pantā noteiktajos obligātajos izslēgšanas gadījumos. Izslēgšanas gadījumi tiek attiecināti uz Pretendentu un personām, kuras ir Pretendenta valdes vai padomes locekļi, pārstāvttiesīgās personas vai prokūristi.
	8.2.1. Komisija informāciju iegūst un pārbauda PIL noteiktajā kārtībā, izmantojot Iepirkumu uzraudzības biroja uzturēto elektronisko sistēmu (EIS e-izziņu apakšsistēmu) vai citu Komisijai pieejamu oficiālo informāciju.

	8.3. Pretendentu izslēgšanas noteikumi par nodokļu saistībām:
Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 EUR, vai nav konstatēts fakts, ka normatīvajos aktos noteiktajā termiņā nav iesniegta nodokļu deklarācija:
1)piedāvājumu iesniegšanas termiņa pēdējā dienā;
2)dienā, kad iepirkuma komisija pieņem lēmumu par iespējamu iepirkuma līguma slēgšanas tiesību piešķiršanu.
Piezīme: Šis nosacījums attiecas uz pašu Pretendentu, kā arī uz personām, uz kuru iespējām Pretendents balstās kvalifikācijas apliecināšanai, un uz tā norādītajiem apakšuzņēmējiem (ja tādi tiek piesaistīti un to veicamo būvdarbu vai sniedzamo pakalpojumu vērtība ir vismaz 10 000 euro)
	8.3.1. Ja Komisija konstatē nodokļu parādu, tā nosaka Pretendentam termiņu — 5 (piecas) darba dienas no pieprasījuma nosūtīšanas dienas — lai:
1)Pretendents iesniegtu pierādījumus, ka attiecīgajā datumā (piedāvājumu iesniegšanas pēdējā dienā un / vai lēmuma pieņemšanas dienā) parāds nav eksistējis (t.sk. lēmums par samaksas termiņa pagarināšanu vai tehniska kļūda Valsts ieņēmumu dienesta sistēmā), VAI
2) Pretendents veiktu parāda samaksu un iesniegtu pierādījumus par parāda pilnīgu nomaksu. Parādam jābūt pilnībā samaksātam un ieskaitītam valsts budžetā līdz Komisijas noteiktā 5 darba dienu termiņa beigām.

	8.4. Uz Pretendentu nav attiecināmi Starptautisko un Latvijas Republikas nacionālo sankciju likuma 11.1 panta pirmajā un otrajā daļā minētie attiecīgie pretendentu izslēgšanas noteikumi.

	8.4.1. Pasūtītājs informāciju pārbauda https://www.firmas.lv/  





8.4. Pretendentu izslēgšanas noteikumu pārbaudi Komisija veic saskaņā ar PIL noteikto kārtību.
8.5. Ja Komisija konstatē, ka Apakšuzņēmējs, kura sniedzamo pakalpojumu vērtība ir vismaz 10 000 EUR (desmit tūkstoši eiro), vai persona, uz kuras iespējām Pretendents balstās, lai apliecinātu, ka tā kvalifikācija atbilst Nolikumā noteiktajām prasībām, atbilst kādam Nolikumā minētajam izslēgšanas noteikumam, tā pieprasīs, lai Pretendents nomaina attiecīgo personu. Ja Pretendents 10 (desmit) darbdienu laikā pēc pieprasījuma nosūtīšanas dienas neiesniedz dokumentus par jaunu Nolikumā noteiktajām prasībām atbilstošu Apakšuzņēmēju vai personu, uz kuras iespējām Pretendents balstās, lai apliecinātu, ka tā kvalifikācija atbilst Nolikumā noteiktajām prasībām, Komisija izslēdz Pretendentu no dalības Konkursā.

9. APAKŠUZŅĒMĒJI UN PERSONAS UZ KURU SPĒJĀM BALSTĀS PRETENDENTS

9.1. Ja Pretendents Līguma izpildē plāno iesaistīt Apakšuzņēmēju, Pretendents attiecīgo Apakšuzņēmēju norāda pieteikumā atbilstoši formai, kas Nolikumam pievienota kā 5. pielikums, kā arī norāda katram apakšuzņēmējam nododamo darbu vērtību procentos no Līguma kopējās cenas.
9.2. Apakšuzņēmēja sniedzamo pakalpojumu kopējo vērtību nosaka, ņemot vērā Apakšuzņēmēja un visu attiecīgā Konkursa ietvaros tā saistīto uzņēmumu sniedzamo pakalpojumu vērtību. PIL 63. panta trešās daļas izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem Apakšuzņēmējam ir izšķirošā ietekme vai kurai ir izšķirošā ietekme Apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā Apakšuzņēmējā.
9.3. Uz Pretendenta piedāvājumā norādīto Apakšuzņēmēju, kura sniedzamo pakalpojumu vērtība ir vismaz 10 000 EUR (desmit tūkstoši eiro), un uz Pretendenta norādīto personu, uz kuras spējām Pretendents balstās, lai apliecinātu tā kvalifikācijas atbilstību Nolikumā noteiktajām prasībām, attiecas Nolikuma 8.2 punktā noteiktās prasības.

10. LĒMUMA PIEŅEMŠANA PAR LĪGUMA SLĒGŠANAS TIESĪBU PIEŠĶIRŠANU

10.1. Komisija Līguma slēgšanas tiesības piešķir tam Pretendentam, kurš atzīts par atbilstošu Nolikumā noteiktajām prasībām, nav izslēdzams no dalības Konkursā, un kura piedāvājums ir izvēlēts saskaņā ar Nolikumā noteikto piedāvājuma izvēles kritēriju.
10.2. Pasūtītājs informē visus Pretendentus par pieņemto lēmumu attiecībā uz Konkursa rezultātiem triju darba dienu laikā, nosūtot informāciju elektroniski uz Pretendenta piedāvājumā norādīto elektroniskā pasta adresi, kā arī piecu darbdienu laikā Profilā nodrošina brīvu un tiešu elektronisku piekļuvi iepirkuma procedūras ziņojumam.

11. LĪGUMS

11.1. Līgums nosaka tiesiskās attiecības starp Pasūtītāju un Pretendentu attiecībā uz Konkursa priekšmetu. Līgumā atrunātas līdzēju savstarpējās tiesības un pienākumi, tai skaitā Līguma grozījumu iespējamie gadījumi, Pasūtītāja tiesības vienpusēji atkāpties no Līguma, kā arī citi noteikumi. 
11.2. Līguma projekta noteikumi attiecināmi uz visiem Pretendentiem vienlīdzīgi.
11.3. Pretendentam, kuram Konkursā piešķirtas līguma slēgšanas tiesības, Līgums jāparaksta 5 (piecu) darba dienu laikā no uzaicinājuma parakstīt Līgumu nosūtīšanas dienas, ko Pasūtītājs nosūta uz Pretendenta pieteikumā norādīto elektroniskā pasta adresi. Ja norādītajā termiņā minētais Pretendents neparaksta Līgumu un neiesniedz to Pasūtītājam, tas tiek uzskatīts par atteikumu slēgt Līgumu.
11.4. Ja izraudzītais Pretendents atsakās slēgt Līgumu ar Pasūtītāju, Komisijai ir tiesības pieņemt lēmumu slēgt Līgumu ar nākamo Pretendentu, kurš izvēlēts atbilstoši Nolikuma nosacījumiem, vai pieņemt lēmumu pārtraukt Konkursu, neizvēloties nevienu piedāvājumu. Ja arī nākamais izraudzītais Pretendents atsakās slēgt Līgumu, Komisija pieņem lēmumu pārtraukt Konkursu, neizvēloties nevienu piedāvājumu.

12. NOSACĪJUMI IESNIEDZOT EIROPAS VIENOTO IEPIRKUMA PROCEDŪRAS DOKUMENTU

12.1. Pasūtītājs pieņem Eiropas vienoto iepirkuma procedūras dokumentu (jāaizpilda Eiropas Komisijas 2016. gada 5. janvāra īstenošanas regulas Nr. 2016/7 2. pielikums) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām (pieejams aizpildīšanai EIS tīmekļa vietnē https://espd.eis.gov.lv/. Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst paziņojumā par līgumu vai iepirkuma procedūras dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 000 EUR (desmit tūkstoši eiro)  no iepirkuma līguma vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku.
12.2. Pretendents var Pasūtītājam iesniegt Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
12.3. Aizpildot Eiropas vienoto iepirkuma procedūras dokumentu pretendentam ir jāveic atzīme minētā dokumenta III daļas D sadaļā “Tikai valsts tiesību normās paredzētie izslēgšanas iemesli. Citi izslēgšanas iemesli, kurus var noteikt līgumslēdzējas iestādes vai līgumslēdzēja dalībvalsts tiesību normās” (saistībā ar pirmo un otro daļu un PIL 42.panta otrās daļas 1., 2., 3., 4, 5., 6., 7., 10.,11., 12., 13. un 14. punktā un Starptautisko un Latvijas Republikas nacionālo sankciju likuma 111. pantu).
12.4. Ja Pretendents, kuram būtu piešķiramas iepirkuma līguma slēgšanas tiesības, ir iesniedzis Eiropas vienoto iepirkuma procedūras dokumentu kā sākotnējo pierādījumu atbilstībai pretendentu atlases prasībām, kas noteiktas paziņojumā par līgumu vai iepirkuma procedūras dokumentos, Komisija pirms lēmuma pieņemšanas par iepirkuma līguma slēgšanas tiesību piešķiršanu pieprasa iesniegt dokumentus, kas apliecina Pretendenta atbilstību pretendentu atlases prasībām. Pasūtītājs nepieprasa tādus dokumentus un informāciju, kas ir Pasūtītāja rīcībā vai ir pieejama publiskās datubāzēs.

13.1. Komisijai ir tiesības:
13.1.1. izdarīt grozījumus Nolikumā;
13.1.2. noraidīt vai izslēgt Pretendenta piedāvājumu PIL un Nolikumā noteiktajos gadījumos un kārtībā;
13.1.3. Komisijai ir tiesības Pretendentu atlasi veikt tikai tam Pretendentam, kuram būtu piešķiramas Līguma slēgšanas tiesības;
13.1.4. pieaicināt Komisijas darbā ekspertu ar padomdevēja tiesībām. Eksperta vērtējums nav saistošs Komisijai;
13.1.5. pieprasīt, lai Pretendents precizē informāciju par savu piedāvājumu, ja tas nepieciešams piedāvājumu vērtēšanai un izvēlei; 
13.1.6. pieprasīt Pretendentam iesniegt dokumenta oriģinālu, ja Komisijai rodas šaubas par iesniegtā dokumenta kopijas autentiskumu;
13.1.7. pieņemt lēmumu piešķirt Līguma slēgšanas tiesības, izbeigt vai pārtraukt Konkursu;
13.1.8. veikt citas darbības saskaņā ar PIL, citiem normatīvajiem aktiem un Nolikumu.
13.2. Komisijai ir pienākums:
13.2.1. pēc ieinteresētā Piegādātāja pieprasījuma sniegt papildu informāciju par Nolikumu;
13.2.2. nodrošināt visiem ieinteresētajiem Piegādātājiem pieejamību informācijai par Nolikumu;
13.2.3. atlasīt Pretendentus un vērtēt to iesniegtos piedāvājumus saskaņā ar PIL un Nolikumu;
13.2.4. piedāvājumu izvērtēšanas laikā līdz Konkursa rezultātu paziņošanai nesniegt informāciju par piedāvājumu vērtēšanas procesu;
13.2.5. veikt citas darbības saskaņā ar PIL, citiem normatīvajiem aktiem un Nolikumu.

14.1. Pretendentam ir tiesības:
14.1.1. pirms piedāvājumu iesniegšanas termiņa beigām grozīt vai atsaukt iesniegto piedāvājumu;
14.1.2. laikus pieprasīt papildu informāciju par Nolikumu, ievērojot Nolikuma nosacījumus;
14.1.3. veikt citas darbības saskaņā ar PIL, citiem normatīvajiem aktiem un Nolikumu.
14.2. Pretendentam ir pienākumi: 
14.2.1. sagatavot piedāvājumu atbilstoši Nolikuma noteikumiem, ievērojot Pasūtītāja norādījumus attiecībā uz Nolikumam pievienoto formu aizpildīšanu. Ja Pretendents konstatē pretrunas Nolikumā, par tām Pretendentam ir pienākums informēt Pasūtītāju un prasīt skaidrojumu;
14.2.2. iesniegt piedāvājumu atbilstoši Nolikuma prasībām, kā arī nodrošināt, lai piedāvājumā ietvertā informācija nav pieejama līdz piedāvājumu atvēršanai. Pēc piedāvājumu iesniegšanas termiņa beigām Pretendents nedrīkst savu piedāvājumu labot vai papildināt;
14.2.3. Pasūtītāja noteiktajā termiņā sniegt atbildes uz Komisijas pieprasījumu par piedāvājumā ietvertās informācijas precizēšanu un iesniegt nepieciešamos dokumentus;
14.2.4. segt piedāvājuma sagatavošanas un iesniegšanas izmaksas. Pasūtītājs nav atbildīgs par šīm izmaksām neatkarīgi no Konkursa rezultātiem;
14.2.5. līdz piedāvājumu iesniegšanas termiņa beigām regulāri iepazīties ar Pasūtītāja ievietoto informāciju Profilā;
14.2.6. ne vēlāk kā piecu darba dienu laikā no Pasūtītāja paziņojuma saņemšanas vai paziņojumā noteiktajā termiņā iesniegt visus Pasūtītāja prasītos nepieciešamos dokumentus;
14.2.7. saņemot uzaicinājumu slēgt Līgumu, Pasūtītāja uzaicinājumā norādītajā termiņā noslēgt Līgumu;
14.2.8. veikt citas darbības saskaņā ar PIL, citiem normatīvajiem aktiem un Nolikumu. 

15. [bookmark: _Toc442794842][bookmark: _Toc466890262][bookmark: _Toc488740532][bookmark: _Toc488740838][bookmark: _Toc488741146][bookmark: _Toc488741601][bookmark: _Toc494275673]DATU APSTRĀDE

15.1. Iesniedzot piedāvājumu, Pretendents apliecina, ka ir iepazinies ar Pasūtītāja privātuma paziņojumu “SIA “Rīgas nami” un tās struktūrā esošo pasākumu centru privātuma paziņojums”, kas ir izvietots Pasūtītāja interneta vietnē:  https://www.rigasnami.lv/lv/par-mums/personas-datu-aizsardziba, kā arī ir informēts, ka šāds paziņojums var tikt vienpusēji mainīts no Pasūtītāja puses un aktuālā paziņojuma redakcija tiks izvietota iepriekš norādītajā Pasūtītāja tīmekļa vietnē.
15.2. Pasūtītājam un Pretendentam ir pienākums informēt tās personas, kuras personas dati (piemēram, kuras norādītas kā kontaktpersonas) tiek nodoti otrai pusei, par to, ka tās personas dati ir tikuši apstrādāti šādam nolūkam, kā arī informē par otras puses nosaukumu, kontaktinformāciju un mērķi, kādiem nodotie personas dati varētu tikt izmantoti.

16. KOMUNIKĀCIJA

16.1. Komisija saziņai ar Pretendentiem izmanto elektronisko pastu, nosūtot parakstītas vēstules (pieprasījumi, paziņojumi u.tml.) uz Pretendenta piedāvājumā norādīto elektroniskā pasta adresi. Pretendenti uzņemas atbildību par tādas elektroniskā pasta adreses norādīšanu, kurā tie varēs saņemt tiem adresētus sūtījumus.
16.2. Pretendenti saziņai ar Pasūtītāju izmanto Nolikuma 1.3. punktā norādīto kontaktinformāciju vai Profilu.

17. PIELIKUMI

1. pielikums:		Pieteikuma forma;
2. pielikums:		Apliecinājuma par pieredzi veidlapa;
3. pielikums: 	Tehniskā piedāvājuma veidlapa;
4. pielikums:  		Finanšu piedāvājuma veidlapa;
5. pielikums:	Apakšuzņēmēja/personas uz kuras iespējām pretendents balstās, apliecinājuma veidlapa;
6. pielikums:	Līguma projekts.

